Marianne Mwaniki

Marianne Mwaniki ni afisa mkuu mtendaji na mfanyikazi wa benki ambaye ni makamu mwandamizi wa raisi wa masuala ya athari za kijamii katika shirika la Visa, Inc., kuanzia tarehe 10 Septemba mwaka wa 2018. 

 Historia na elimu yake 
Mwaniki alizaliwa nchini Kenya. Alisomea Shule ya Upili ya Wasichana ya Alliance, ilioko katika mji wa Kikuyu, kaunti ya Kiambu. Alihitimu kutoka Shule ya London ya Uchumi na shahada ya uzamili mwaka wa 1998.  

 Taaluma 
Mwaniki ana uzoefu wa zaidi ya miaka 20 kwenye taaluma ya benki.Alifanya kazi katika benki ya Standard Chartered kwa kipindi cha miaka 10 kuanzia mwezi januari mwaka wa 2002 kama mkurugenzi mkuu, afisaa wa mikopo ya mtu binafsi katika benki ya Standard Chartered Kenya.Aliweza kupanda ngazi kwa miaka mingi ikiwa ni pamoja na kuwa mkuu wa mipango ya kimkakati ya rasilimali na kama meneja mkuu wa maswala endelevu. Ngugi, Brian (10 September 2018). "US payments firm Visa taps Kenyan banker for top job". Business Daily Africa. Kampala. Archived from the original on 10 September 2018. Retrieved 11 September 2018. Mwaniki, Marianne (11 September 2018). "Marianne Mwaniki, Senior Vice President & Head of Social Impact, Visa Inc". Linkedin.com. Retrieved 11 September 2018. Kwa miaka miwili, kuanzia mwaka wa 2010 hadi mwaka wa 2012, alihudumu kama mkuu wa maswala endelevu na ushirikishwaji wa washikadau , akiwa katika makao makuu ya mashirika ya benki huko London.  

Baadhi ya majukumu yake kama makamu mkuu wa rais wa maswala ya athari za kijamii katika shirika la Visa Inc. ni kuwajibika katika mikakati ya kampuni katika maeneo ya ujumuishwaji wa kifedha, elimu kuhusu fedha, uwajibikaji wa shirika kwa jamii na miradi ya shirika ya kusaidia jamii.Katika jukumu lake jipya, yeye pia ni mkuu wa Wakfu wa Visa, mojawapo ya miradi ya kampuni ya kijamii.

 Mambo mengine ya kuzingatia 
Marianne Mwaniki anahudumu kama mwanachama wa bodi ya wakurugenzi ya Chama cha Wafanyabiashara cha Uingereza Kenya .Pia ni mwanzilishi wa Mtandao wa Uongozi wa Afrika . Mwaka wa 2018, alitajwa kati ya watu 40 bora nchini Kenya walio chini ya miaka 40, na gazeti la Business Daily Africa, gazeti linalochapisha taarifa zake kwa lugha ya Kiingereza lenye makao yake jijini Nairobi-Kenya.
Jamii:Waliozaliwa 1976
Jamii:Watu walio hai
Jamii:wanawake wa Kenya